มันปวดในหูอะค่ะ จี๊ดๆเลยแล้วพออ้าปากกว้างๆหูมันจี๊ดขึ้นมาเลยแทบร้องไห้ㅠㅠ ตอนนี้เลยลองมาปรึกษาค่ะ ไม่ไหวจริงๆเพิ่งเป็นเมื่อเช้า ตอนนี้หูเป็นอื้อๆด้วย
สวัสดีค่ะ อาการปวดหูหูอื้ออาจเกิดจาก1. มีสิ่งแปลกปลอมที่เข้าไปในรูหู เช่น แมลง มด หรือแม้แต่เมล็ดพืช2. การอักเสบติดเชื้อของรูหูชั้นนอก มักเกิดภายหลังการแคะหู หรือหลังจากไปว่ายน้ำ เล่นน้ำมา อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น มีหูอื้อ มีน้ำเหลืองไหลออกมา รูหูบวมแดง3. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง บางรายอาจมีเวียนหัว คลื่นไส้ ร่วมด้วย หลังจากนั้นอาการปวดและไข้จะลดลง แต่มีหนองไหลจากรูหู ส่วนใหญ่แล้วหูชั้นกลางอักเสบแบบเฉียบพลัน มักเกิดตามหลังการเป็นไข้หวัด4. ขี้หูอุดตัน ในบางรายร่างกายอาจมีการผลิตของขี้หูมากและอาจเกิดการสะสมของขี้หูจนอุดตัน ทำให้ปวดหู ได้ยินเสียงดังในหู หรือเวียนศีรษะได้5. มีสิวหรือฝีในรูชั้นนอกหูเกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี6. มีเนื้องอกในช่องหูชั้นกลาง เช่น glomus tumor, choristoma, middle ear adenoma เป็นต้น อาการคือหูอื้อ การได้ยินเสียงลดลง มีเสียงดังในหู ปวดหู เวียนศีรษะ เป็นต้นนอกจากนี้อาจไม่ได้มีสาเหตุโดยตรงจากหู แต่มีสาเหตุที่อื่นที่ส่งอาการปวดร้าวมาที่หูได้ เช่น ปวดฟัน ข้อต่อขากกรรไกรอักเสบ เป็นต้น แต่ก็จะไม่ได้ทำให้เกิดอาการหูอื้อหากยังคงมีอาการปวดหูมาก แนะนำให้ไปพบแพทย์เพื่อส่องตรวจดูภายในหูด้วยเครื่องมือค่ะ